stanford-oval/wikipedia huggingface dataset:
מריה אנונציאטה, נסיכת שתי הסיציליות

מריה אנונציאטה, נסיכת שתי הסיציליות (באיטלקית: Maria Annunziata, Principessa di Borbone delle Due Sicilie‏; 24 במרץ 1843 – 22 במאי 1871), הייתה בתו של פרננדו השני, מלך שתי הסיציליות ואשתו של קרל לודוויג, ארכידוכס אוסטריה.
ביוגרפיה

מריה אנונציאטה נולדה ב-24 במרץ 1843 בקזרטה, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג.
בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה אנונציאטה יחד עם משפחתה ברחו לרומא, ובהמשך עברו משם לווינה. ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים.
ב-22 במאי 1871 מתה מריה אנונציאטה משחפת, והיא בת 28 בלבד. בשנת 1914 נרצח בנה פרנץ פרדיננד, ארכידוכס אוסטריה, מה שהוביל למלחמת העולם הראשונה.
משפחתה

ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים:
פרנץ פרדיננד, ארכידוכס אוסטריה (1863–1914)
אוטו פרנץ, ארכידוכס אוסטריה (1865–1906)
פרדיננד קרל, ארכידוכס אוסטריה (1868–1915)
מרגרטה סופיה, ארכידוכסית אוסטריה (1870–1902)
מרקורי רב

| --- | --- |

 מקום הקמה:  באפלו 
 מוקד פעילות:  באפלו, ניו יורק
 תקופת הפעילות:  מ-1989
 סוגה:  רוק רוק פסיכדלי רוק אלטרנטיבי
 חברת תקליטים:  V2, קולומביה רקורדס
 www.mercuryrev.com
 פרופיל ב-IMDb
 חברים
 ג'ונתן דונהיו, גראסהופר (שון מקוביאק), ג'ף מרסל, קרלוס אנתוני מולינה, דייב פרידמן, ג'ייסון מירנדה
 
מרקורי רב (באנגלית: Mercury Rev) היא להקת רוק אלטרנטיבי אמריקאית שקמה בסוף שנות השמונים בעיר באפלו במדינת ניו יורק. חברי ההרכב המקורי הם דייוויד בייקר (שירה), ג'ונתן דונהיו (שירה וגיטרה), שון מקוביאק המכונה גראסהופר ("חגב"; גיטרה וכלים אחרים), סוזאן ת'ורפ (חליל), דייב פרידמן (בס) וג'ימי צ'יימבסר (תופים). ההרכב, וגם הסגנון המוזיקלי של הלהקה, השתנו באופן ניכר במהלך השנים.
היסטוריה > השנים הראשונות עם דייוויד בייקר

האלבומים הראשונים של מרקורי רב התאפיינו ברוק ניסיוני, רועש ופסיכדלי, אך לא חסרו בו גם מנגינות ומורכבוּת. שניים מחברי מרקורי רב, פרידמן ודונהיו, ניגנו גם בלהקת הפליימינג ליפס, ואכן היה דמיון בין הסגנונות של שתי הלהקות באותה התקופה.
אף שהאלבומים הראשונים של הלהקה קיבלו ביקורות חיוביות, הם לא זכו להצלחה מסחרית משמעותית, אם כי הלהקה הופיעה בפסטיבל לולאפלוזה בשנת 1993. בייקר עזב את הלהקה לאחר יציאת האלבום השני Boces. עם עזיבתו פחתו גם המרכיבים היותר ניסיוניים ואפלים במוזיקה של הלהקה.
היסטוריה > תקופת מעבר

האלבום הראשון של מרקורי רב לאחר עזיבתו של בייקר, See You on the Other Side יצא בשנת 1995. זה היה אלבום מעבר: כמו באלבומים הראשונים, היה בו שיר פתיחה ארוך וניסיוני ומספר שירים רועשים כמו Young Man's Stride (לשיר הזה גם הופק קליפ), אך היו גם שירים מלודיים וקלילים יותר, כמו Sudden Ray of Hope ו-Everlasting Arm.
באותה השנה חלק מחברי הוציאו גם אלבום אינסטרומנטלי ניסיוני בשם Paralyzed Mind of the Archangel Void, תחת השם Harmony Rockets. האלבום כולו היה רצועה אחת בת יותר מארבעים דקות של רעשים פסיכדליים. אתר Allmusic העניק לאלבום הזה את הציון הגבוה ארבעה וחצי כוכבים, אך הוא לא זכה להצלחה מסחרית ונותר פריט אספנים נדיר. הלהקה ביצעה את הזה שוב בשנת 2009 בסדרת מופעי Don't Look Back, שבהם להקות רוק מבצעות בשלמותם אלבומים ישנים שלהם.
היסטוריה > הצלחה מסחרית

בשנת 1998 הוציאה הלהקה את האלבום Deserter's Songs. באלבום התארחו גארת' האדסון ולבון הלם מהלהקה הוותיקה הבנד. האלבום קיבל ביקורות חיוביות מאוד בעיתוני מוזיקה רבים; עיתון המוזיקה הבריטי NME הכריז עליו בתור אלבום השנה. האלבום זכה להצלחה מסחרית מפתיעה. המוזיקה באלבום הייתה ברובה שקטה ומלודית מאוד. בעקבות הצלחת האלבום הלהקה יצאה לסיבוב הופעות ארוך, שכלל גם הופעה בתל אביב.
בשנת 2001 הלהקה הוציאה את האלבום All Is Dream, בסגנון דומה.
היסטוריה > התקופה המאוחרת

האלבום The Secret Migration יצא ב-2005. הוא המשיך את הקו הסגנוני של All Is Dream, עם שירים קצביים יותר. גם בעקבות האלבום הזה הלהקה הופיעה בתל אביב. ב-2008 הלהקה הוציאה שני אלבומים - Snowflake Midnight, בסגנון אלקטרוני יותר, והאלבום האינסטרומנטלי Strange Attractor.
ב-2010 הלהקה הופיעה בתל אביב בהופעה שכללה שני חלקים - בראשון היא ביצעה את שיריה הידועים בסגנון אקוסטי ברובו, ובחלק השני היא ביצעה אלתורים אינסטרומנטליים פסיכדליים בליווי הקרנה של סרטי קולנוע ניסיוניים.
ב־2015 הלהקה הוציאה את האלבום The Light in You.
ב-20 ביולי 2016 הופיעה הלהקה במועדון הבארבי בתל אביב.
בנובמבר 2018 הודיעה הלהקה על הוצאת אלבום מחווה לזמרת הקאנטרי בובי ג'נטרי, הקלטה מחודשת של שירי אלבומה The Delta Sweete, כאשר בכל שיר מתארחת זמרת אחרת. בין הזמרות האורחות, נורה ג'ונס, קאריס ואן האוטן, הופ סנדובאל, לוסינדה ויליאמס, מרגו פרייס, בת' אורטון, סוזנה סונדפור, ושתי בניאן, קאלה סינקלייר ופיבי ברידג'רס. התקליט, שייקרא Bobbie Gentry’s The Delta Sweete Revisited, יראה אור ב-8 בפברואר 2019.
הערות שוליים

↑  יעל ברנר, מרקורי רב בישראל: מוזיקה שנועדה לגעת, באתר ynet, 21 ביולי 2016
↑  Mercury Rev announce “Bobbie Gentry’s The Delta Sweete Revisited”
↑  New Mercury Rev Album ~ Bobbie Gentry's 'The Delta Sweete' Revisited, coming February, 2019
| --- | --- |
בקרת זהויות :  NLI: 987007415387405171  BIBSYS: 7068823  GND: 10300356-3  ISNI: 0000 0001 0657 3158  LCCN: no98061292  MusicBrainz: 7b1cf87e-c54f-4abc-893d-90245a31900d  NKC: xx0028447  SUDOC: 169043010  VIAF: 512149294102380520811   WorldCat (עם VIAF): 512149294102380520811
מרסל לנגר

| --- | --- |

 לידה:  13 במאי 1903 שצ'וצין, רפובליקת פולין 
 הוצאה להורג:  23 ביולי 1943 (בגיל 40) טולוז, צרפת 
 מדינה:  פולין, צרפת 
 מקום קבורה:  cemetery of Terre Cabade 
 מפלגה:  המפלגה הקומוניסטית של צרפת, המפלגה הקומוניסטית של פלשתינה 
 
מרסל (מנדל) לנגר (Marcel (Mendel) Langer; ‏23 במאי 1903 – 13 ביולי 1943) היה פעיל קומוניסטי יהודי-פולני, לוחם ומפקד תנועת ההתנגדות לגרמנים בטולוז שבצרפת. הוצא להורג על ידי הגסטפו.
קורות חיים

נולד בעיירה שצ'וצ'ין שבגליציה, אוסטריה (כיום בפולין) לרוזה (לבית איגר) ולאלתר לנגר. אחיו היה יחיאל לנגר. כשהיה בן עשר החל ללמוד בגימנסיה בעיר טרנוב. בשנת 1914, עם פרוץ מלחמת העולם הראשונה, עבר עם משפחתו לפראג שבאוסטרו-הונגריה. משפחתו עלתה לארץ ישראל עקב אנטישמיות ולנגר הצטרף למפלגה הקומוניסטית של פלשתינה והיה קומוניסט נלהב, לעומת אביו, שהיה חבר בבונד. לנגר עבד במשך שנים כמסגר בבתי המלאכה של הרכבת בחיפה, אולם בשנת 1929 נעצר על ידי המשטרה הבריטית וגורש לצרפת.
בצרפת עבד כפועל מתכת, הצטרף לארגון המחתרת הצרפתי "כוח האדם המהגר" ועם פרוץ מלחמת האזרחים בספרד ב-1936 התנדב לבריגדות הבינלאומיות שנלחמו בכוחות של פרנקו. תחילה לחם בחטיבה הפולנית של הבריגדות; על פעילותו בחזית הוענקה לו דרגת "קפיטן". לאחר מכן הקים בית מלאכה לנשק במטה הבריגדות הבינלאומיות באלבסטה שבדרום-מזרח ספרד. אחר כך הצטרף לדיוויזיית המקלענים ה-35, בה התמנה ללוטננט (סגן), ונשא לאשה את ססיליה מולינה (Cecilia Molina) ביוני 1937. שישה חודשים אחר כך נולדה בתם רוזה (על שם אמו של לנגר). תבוסת הרפובליקנים הספרדיים הפרידה אותו מאשתו ובתו הקטנה. הוא נכלא במחנה ארז'לה-סור-מר שבדרום צרפת, ולאחר מכן בגירס. מגירס נמלט לטולוז, שם חזר לעבודתו כמסגר ולחבריו ב"כוח האדם המהגר". עם כניסת הכוחות הגרמניים לדרום צרפת ירד למחתרת. היה מפקד הפרטיזנים של הבריגדה ה-35, חברי הרזיסטאנס, באזור טולוז.
בעקבות הלשנה נאסר על ידי הגסטפו בתחנת הרכבת סן-אניה (St-Agne) שבטולוז בפברואר 1943 ועונה קשות במשך שבועות. במשפט שערכה המחלקה המיוחדת של בית הדין לערעורים של טולוז מטעם ממשלת וישי לנגר נידון למיתה, והוצא להורג בגיליוטינה, ב-23 ביולי בבית הכלא סן מישל (צר'). מילותיו האחרונות היו: "תחי צרפת! מוות לגרמנים! תחי המפלגה הקומוניסטית!". ליווה אותו רב העיר טולוז, נתן הוסנסקי. לנגר הוכר על ידי ממשלת צרפת כ"גיבור לאומי" ותחנת מטרו בטולוז, הממוקמת בקרבת בית הכלא בו הוצא להורג, נקראת על שמו. נקבר בבית הקברות האזרחי טר-קבד (צר') בעיר. על קברו הוצבה מצבה מגרניט, מעשה ידיו של סילבסטר קלרק (צר').
הערות שוליים

↑  יהודי נדון למיתה, דבר, 4 באפריל 1943
| --- | --- |
בקרת זהויות :  NLI: 987007303922305171  BnF: cb12513912q (data)  GND: 124974902  ISNI: 0000 0000 7261 6817  LCCN: n2003051771  SUDOC: 034377581  VIAF: 13256688   WorldCat (עם VIAF): 13256688
נושא (מוזיקה)

במוזיקה, נושא או תֶּמָה הוא המלודיה הראשונית או היסודית ביצירה מוזיקלית. על פי ה-Encyclopédie Fasquelle (מישל 1958-61), "כל יסוד, מוטיב, או קטע מוזיקלי שנובעת ממנו וריאציה כזו או אחרת נעשה בכך לנושא".
הסבר

לאחר הצגת הנושא הראשי, עשויה להופיע מלודיה שנייה, המכונה לעיתים נושא נגדי או נושא משני.
בפוגה בשלושה קולות, הנושא הראשי מוצג שלוש פעמים בשלושה קולות שונים - סופרן, אלט ובס - או בווריאציה כזאת או אחרת של סדר זה.
בפוגה בארבעה קולות, הנושא הראשי מוצג ארבע פעמים.
מוטיב היא תבנית מלודית קצרה החוזרת שוב ושוב ועשויה לשמש לבניית נושא.
לייטמוטיב הוא מוטיב או נושא המתקשר עם אדם, מקום או רעיון.
לשינויים ותהליכים נושאיים יש במקרים רבים חשיבות מבנית ותאורטיקאים כמו רודולף רטי יצרו אנליזה על סמך פרספקטיבה תמאטית טהורה.
פרד לרדאל מתאר יחסים תמאטיים כ"אסוציאטיביים" ומכאן מחוץ להיקף האנליזה שלו, הקוגניטיבית ביסודה.
מוזיקה ללא נושאים

מוזיקה ללא נושאים, או ללא נושאים בני-זיהוי, חוזרים ומתפתחים, נקראת אתמאטית. דוגמאות למוזיקה כזאת כוללות את היצירות שקדמו לשיטת שנים-עשר הטונים או היצירות האטונליות המוקדמות של ארנולד שנברג, אנטון וברן ואלבן ברג. כדברי שנברג: "בשכרון התלהבותי משחרור המוזיקה מכבלי הטונאליות, חשבתי שאמצא עוד חירות ביטוי. למעשה... האמנתי, שעכשיו תוכל המוזיקה לוותר על מאפיינים מוטיביים ואף על פי כן להישאר לכידה ומובנת."
מוזיקה המבוססת על נושא אחד היא מונותמאטית ואילו מוזיקה המבוססת על נושאים אחדים היא פוליתמאטית. לדוגמה, רוב הפוגות הן מונותמאטיות ורוב היצירות הכתובות בצורת סונאטה הן פוליתמאטיות.(רנדל 2002, עמ' 429).
לקריאה נוספת

Michel, François (ed). (1958–61). Encyclopédie de la musique, 3 vols. Paris: Fasquelle. (Cited in Nattiez 1990.)
Nattiez, Jean-Jacques (1990). Music and Discourse: Toward a Semiology of Music (Musicologie générale et sémiologue, 1987). Translated by Carolyn Abbate (1990). ISBN 0-691-02714-5.
Randel, Don Michael (ed.) (1999). The Harvard Concise Dictionary of Music and Musicians. Cambridge, Mass.: Belknap Press. ISBN 0-674-00978-9.
Schoenberg, Arnold (1975). "My Evolution", in Style and Idea: Selected Writings of Arnold Schoenberg,, edited by Leonard Stein, translated by Leo Black, 88. London: Faber. ISBN 0571097227
נאג'ברן

| --- | --- |
סמל נאג'ברןסמל נאג'ברן

 מדינה:  הונגריה הונגריה
 חבל:  דרום טרנסדנוביה
 מחוז:  שומוג' שומוג'
 נפה:  נפת שיופוק
 שטח:  23.14 קמ"ר
 אוכלוסייה:  ‏
  ‑ בכפר:  1,284 (1 בינואר 2024)
  ‑ צפיפות:  55.83 נפש לקמ"ר (2011)
 קואורדינטות:  46°47′56″N 18°09′53″E﻿ / ﻿46.79886°N 18.16471°E﻿ / 46.79886; 18.16471
 אזור זמן:  UTC +1
 http://www.nagybereny.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שיופוק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.שיופוק  he tabBackground:;tabBorder:#aaa;defaultTab:0;
הכפר נאג'ברן (בהונגרית: Nagyberény) שוכן במחוז שומוג', בנפת שיופוק.
נאג'ברן
מיקום

הכפר ממוקם כ-17 קילומטרים דרומית מזרחית לשיופוק. ניתן להגיע אליו על ידי פנייה מזרחה מכביש 65 אחרי שום, על כביש 6402, או ברכבת על קו הרכבת קאפושוואר-שיופוק. יש גם שירות אוטובוס סדיר משיופוק לנאג'ברן. הרכבת אליה פועלת לעיתים רחוקות ולאט, והישרדות הקו מוטלת בספק. התחנה המשותפת עם הכפר שום מוזנחת, יש צורך לשפץ את משטחי העץ שלה.
היסטוריה

שם היישוב מופיע לראשונה במקורות הכתובים הידועים במכתב האישור שהוציא לאסלו הראשון, מלך הונגריה לבישוף של וספרם. לאחר תבוסתו של קופאן אישטוואן הקדוש, המלך אישטוואן הראשון, מלך הונגריה יישב שבטי ברן לוחמים, שקשורים קרבת דם לבוסנים, כדי להגן על גבולות רכושו, ולפי זה, היישוב היה קיים כבר ב-998.
במהלך הבנייה בתקופה האחרונה נמצאו ממצאים עתיקים אף יותר, הכלים והשלדים מעידים על נוכחות בתקופת האווארים ובתקופה הרומית המאוחרות. בחלקו הדרום מזרחי של הכפר נמצאו שרידי שתי טירות עפר, על מה שמכונה "הגבעה היהודית" וגבעת קרק, האחרונה שייכת לאחוזתה הענפה של מלכת שגשד. בנאג'ברן כבר נבנתה כנסייה לכבוד גאורגיוס הקדוש בשנת 1232, שם בשנת 1400 האפיפיור בוניפקיוס התשיעי העניק זכות יריד של מאה ימים למשך שלוש שנים. לאחר פלישת המונגולים לאירופה הגיעו מתיישבים בעלי ניסיון מתקדם בגידול גפנים.
בתקופת הכיבוש הטורקי, היישוב השתייך לסנג'קים של שימונטורניה, ובכפר הוצב משמר טורקי. בפנקס האוצר הטורקי של 1571–1572 היה רשום עם 32 בתים חייבים במס, אך מאוחר יותר פחתה אוכלוסייתו.
בשנים השלוות הראשונות של המאה העשרים גדל היישוב ללא הרף, במלחמת העולם הראשונה עלתה האוכלוסייה על 1,600 איש. 185 אנשי הכפר השתתפו בלחימה, 37 מהם נהרגו.
היסטוריה > ייצור יין

יינות ברן הגיעו גם לאזורים מרוחקים. בסוף המאה ה-13 היו המיסים על היין בברן מקור הכנסה חשוב לאוצר המלך. בשנת 1404 העניק ליישוב המלך זיגיסמונד רשות לקיים שוק שבועי, שבאותה תקופה כבר קיבל אופי של עיר שוק.
ילידי המקום

מריה גרדוש (במקור מרישקה גרינפלד, 1885 – 1973) הייתה סופרת, עיתונאית יהודייה-הונגרייה, ממנהיגות תנועת הנשים הסוציאליסטית.
אתרים בעלי עניין

יש אנדרטה לגיבורי מלחמת העולם הראשונה-השנייה ליד הכנסייה הקתולית.
לכפר יש פנסיון משלו עם מים תרמיים. המים בעלי הערך משמשים גם במרחצאות התרמיים בשיופוק.
בסמוך למרכז הכפר, מאז קיץ 2010 פועלת בריכת דגים מלאכותית בשטח של 1.5 דונם באמצעות דילול מי הנחל.
בכפר יש כמה כרמים ויינות מצוינים. מראש ההרים ניתן לראות את כל הדרך עד לאגן המזרחי של אגם בלטון.
מעבר לגבול הדרום מזרחי של הכפר, למרגלות הגבעה היהודית שמכונה כך, ישנו מטווח ירי ספורט מודרני.
האזור עשיר מאוד בציד קטן וגדול יותר. ביערות ניתן למצוא צבאים, חזירי בר ויעלים.
הכנסייה הקתולית
פסל של יוחנן הקדוש מנפומוק
נאג'ברן, צילום אוויר של הפנסיון
מרקורי ציקלון

| --- | --- |

Mercury Cyclone, שנת 1971
 מאפיינים כלליים
 נקרא גם:  Mercury Comet Cyclone (בין השנים 1964–1968)
 יצרן:  מרקורי
 שנות ייצור:  1964–1972
 הרכבה:  ארצות הברית ארצות הברית
 מודל קודם:  Mercury Comet 
 מודל אחריו:  Mercury Montego 
 חברת אם:  פורד
 סיווג:  "מכונית שרירים" ("Muscle car")
 מרכב:  Front-engine, rear-wheel-drive layout  (אנ')
 אורך:  5,235-5,331 מ"מ
 רוחב:  1,875 מ"מ
 גובה:  1,397 מ"מ
 משקל:  1,453-1,622 ק"ג
 בסיס גלגלים:  2,946 מ"מ
 מפרט טכני
 מנוע:  V8 צילינדרים, 4,736 סמ"ק המפיק 210 כ"ס, (יוצר בשנת 1964)  V8 צילינדרים, 4,736 סמ"ק המפיק 200 כ"ס (יוצר בשנת 1965)  V8 צילינדרים, 6,399 סמ"ק המפיק 265 כ"ס, יחס דחיסה 10.5:1, (יוצר בשנת 1966, מנוע מסוג "Overhead valve engine" (אנ'))  V8 צילינדרים, 6,399 סמ"ק המפיק 335 כ"ס, יחס דחיסה 10.5:1, (יוצר בשנת 1966, הורכב בדגם "GT")  V8 צילינדרים, 4,736 סמ"ק המפיק 200 כ"ס (יוצר בשנת 1967)  V8 צילינדרים, 6,399 סמ"ק המפיק 320 כ"ס, יחס דחיסה 10.5:1, (יוצר בשנת 1967)  V8 צילינדרים, 6,399 סמ"ק המפיק 410 כ"ס, (יוצר בשנת 1967)  V8 צילינדרים, 4,949 סמ"ק המפיק 210 כ"ס, (יוצר בשנת 1968)  V8 צילינדרים, 6,399 סמ"ק המפיק 265 כ"ס (יוצר בשנת 1968)  V8 צילינדרים, 6,399 סמ"ק המפיק 325 כ"ס (יוצר בשנת 1968)  V8 צילינדרים, 4,949 סמ"ק המפיק 220 כ"ס (יוצר בשנת 1969)  V8 צילינדרים, 5,752 סמ"ק המפיק 250 כ"ס (יוצר בשנת 1969)  V8 צילינדרים, 6,399 סמ"ק המפיק 320 כ"ס (יוצר בשנת 1969)  V8 צילינדרים, 5,752 סמ"ק (יוצר בשנת 1969, הורכב בדגם "Mercury Cyclone Spoiler II")  V8 צילינדרים, 7,030 סמ"ק (יוצר בשנת 1969, הורכב בדגם "Mercury Cyclone Spoiler II")  V8 צילינדרים, 7,014 סמ"ק המפיק 335 כ"ס (יוצר בשנת 1969, הורכב בדגם "Cobra Jet")  V8 צילינדרים, 7,030 סמ"ק המפיק 360 כ"ס (יוצר בשנת 1970)  V8 צילינדרים, 7,030 סמ"ק המפיק 335 כ"ס (יוצר בשנת 1970)  V8 צילינדרים, 7,030 סמ"ק המפיק 375 כ"ס (יוצר בשנת 1970)  V8 צילינדרים, 7,030 סמ"ק המפיק 375 כ"ס (יוצר בשנת 1971)  V8 צילינדרים, 5,752 סמ"ק המפיק 248 כ"ס (יוצר בשנת 1972)  V8 צילינדרים, 7,030 סמ"ק (יוצר בשנת 1972)
 הילוכים:  תמסורת ידנית - 4 מהירויות (יוצר בשנת 1972)  תמסורת אוטומטית - 3 מהירויות (יוצר בשנת 1972)
 קשר:  פורד
 
מרקורי ציקלון (באנגלית: Mercury Cyclone) היא "מכונית שרירים" ("Muscle car" (אנ')), לשימוש רחוב או ל"מרוצי דראג" ("Drag racing" (אנ')) בתצורות: 2 דלתות קופה, ו-2 דלתות קבריולה אשר יוצרה על ידי חטיבת מרקורי בקונצרן המכוניות האמריקאית פורד בין השנים 1964–1972, יוצרו 90,526 יחידות.
דגמי "מרקורי ציקלון" צולמו לסדרות טלוויזיה ולסרטי קולנוע.
תצורות "מרקורי ציקלון"

2 דלתות - קופה.
2 דלתות - קבריולה.
דגמים

"Mercury Comet Cyclone" (יוצר בין השנים 1964–1968).
"Mercury Cyclone Spoiler II" (יוצר בין השנים 1969-1970).
"Cobra Jet" (יוצר בשנת 1969).
"Cyclone Spoiler" (יוצר בשנת 1970).
"Cyclone GT" (יוצר בין השנים 1968-1970).
"Ram Air" (יוצר בשנת 1970).
"Super Cobra Jet" (יוצר בשנת 1971).
"Drag Pak" (יוצר בשנת 1971).
תמונות

מרקורי ציקלון דגם "GT", שנת 1964
מרקורי ציקלון, שנת 1970
מרקורי ציקלון דגם "GT" שנת 1970
מרקורי ציקלון
מרקורי ציקלון, שנת 1968
מרקורי ציקלון
מרקורי ציקלון, דגם "GT" שנת 1971
מרקורי ציקלון, שנת 1969
מנוע מרקורי ציקלון דגם "Mercury Cyclone GT", שנת 1969
ראו גם

מרקורי
מרקורי ציקלון ספוילר 2
פורד פיירליין ת'ונדרבולט
פורד מוסטנג
הערות שוליים

↑  מכונית שרירים - סוג של מכונית ספורט בעלת 2 דלתות עם מנוע רב עוצמה המיועדת לנהיגה בעלת ביצועים גבוהים
↑  מרוץ דראג הוא סוג של מרוץ מוטורי שבו מכוניות או אופנועים  מתחרים, בדרך כלל שניים בכל פעם, כדי להיות הראשון לחצות קו הסיום
↑  Holder, Bill; Kunz, Phil. Ford Muscle. F+W Publications, Inc. 2004, p. 83-90. ISBN 0-87349-835-6
↑  מרקורי ציקלון oldride.com/library/mercury_cyclone
↑  "מרקורי ציקלון" בסדרות טלוויזיה וסרטי קולנוע imcdb.org/vehicles_make-Mercury_model-Cyclone
↑  John Gunnell (Herausgeber): Standard Catalog of American Cars 1946–1975. Krause Publications, Iola 2002, ISBN 0-87349-461-X, S. 525–539.
↑  מרקורי ציקלון דגם Spoiler II, שנת 1970 streetmusclemag.com/features/muscle-cars-you-should-know-1970-mercury-cyclone-spoiler-ii
↑  מרקורי ציקלון קוברה ג'ט  roadandtrack.com/car-culture/classic-cars/a17535992/1969-mercury-cyclone-cj
↑  מרקורי ציקלון דגם "GT" howstuffworks.com/1968-1969-mercury-cyclone-gt
נושא כלים

נושא כלים הוא עוזר או משרת המסייע לאדם בעל מעמד חשוב משלו.
דון קיחוטה ונושא כליו, סנצ'ו פנשה
במקרא הוזכרו נושאי כליהם של מנהיגים, כדוגמת אבימלך בן גדעון (שופטים, ט', נ"ד), שאול המלך (ספר שמואל א', פרק ל"א) ובנו יהונתן (שם, פרק י"ד), וכן יואב בן צרויה (שמואל ב', י"ח, ט"ו). גם דוד המלך שימש תקופה מסוימת כנושא כליו של שאול (שמואל א', ט"ז, כ"א). נושא הכלים נשא את כלי המלחמה עבור אדונו, ובכמה מקרים מתואר שנושא הכלים היה מצויד גם בנשק אישי עבורו, והשתתף באופן פעיל בלחימה (שמואל א', י"ד).
בימי הביניים היה נושא הכלים האדם שנשא את כלי המלחמה של האציל הלוחם, ובעיקר את המגן, וסייע לו בלבישת שריון הגוף. נושאי הכלים היו בעלי מעמד נחות משל הלוחם ששירתו, או שהיו חניכים בתהליך החינוך לאבירות, ושאפו ללמוד מהאביר את מלאכת הלחימה ולהתקדם אל מעמד גבוה יותר. כשאבירים נלחמו ביניהם, בדרך כלל גם נושאי הכלים נאבקו ביניהם.
בשפות רבות נגזר שמו של נושא הכלים מהמילה מגן, משום שנושא הכלים נשא, לפני הקרב, את המגן הכבד של אבירי ימי הביניים
נושאי כלים מסוימים, שהופיעו ביצירות ספרות מפורסמות, דוגמת: סנצ'ו פנסה ב"דון קיחוטה", גורט ב"אייבנהו" ונושאי הכלים של המוסקטרים בספרי אלכסנדר דיומא האב, היו בעצמם לדמויות מפורסמות.
בתרבות המודרנית, חסרת האבירים, נושאי כלים נושאים את תיק מקלות החבטה של שחקני הגולף או פריטים אחרים המכבידים על בעל המעמד או שזה לא מכבודו לשאת אותם בעצמו.
הרמב"ם כותב על רבי עקיבא שהוא היה נושא כליו של בר כוכבא. על כך כותב רבי יוסף קארו שזה לא ברור כיצד זה אפשרי ועל כן יש שפירשו שרבי עקיבא היה נושא כלים במובן שהוא תמך במרד. לעומת זאת, היו שמצאו רמז לכך שרבי עקיבא בעצמו יצא למלחמה.
הביטוי נושא כלים משמש גם לציין יחסי גומלין לא שוויוניים בין שותפים לדרך, כך מתואר לעיתים פוליטיקאי אחד כנושא הכלים של פוליטיקאי אחר.
בספרות התורנית

בספרות התורנית משמש הביטוי בהשאלה כתואר לפרשנות, היינו לחיבור פרשני הבנוי כל כולו על גבי חיבורו של אדם אחר ומלווה אותו בהבהרות פרשניות ובהערות מרחיבות. הגיון המטאפורה הזו הוא כביכול המפרש נושא את כליו של הספר המתפרש.
במיוחד ידועים:
נושאי כליו של הרמב"ם - יש מנושאי כליו שעסקו בציון מקור לדבריו, ויש שעוסקים בפרשנות דבריו, ואחרים נכתבו על מנת ליישב את דבריו מהשגותיו של הראב"ד.
נושאי כליו של השולחן ערוך - רבים מהפרשנים עוסקים בביאור דבריו וכן בהוספת הלכות בנושאים שהשולחן ערוך לא התייחס אליהם, למשל משנה ברורה. יש גם שעסקו במקורות לדבריו, כבאר הגולה וביאור הגר"א.
ראו גם

מגן
הערות שוליים

↑  מנחם ברודי, רבי עקיבא כנושא כליו של בן כוזיבא, עיטורי כהנים, גיליון 62 ה'תש"ן
| --- | --- |
בקרת זהויות :  GND: 4799274-8
משה קהתי

| --- | --- |

 לידה:  6 ביוני 1900 ט' בסיוון ה'תר"ס צנעא, תימן 
 פטירה:  6 ביוני 1994 (בגיל 94) כ"ז בסיוון ה'תשנ"ד 
 מדינה:  ישראל 
 תאריך עלייה:  1906
 השכלה:  בית ספר למל, בית המדרש למורים בירושלים ואוניברסיטת ברן
 תקופת כהונה:  ? – 6 ביוני 1994 
 תקופת הפעילות:  ? – 6 ביוני 1994 
 תחומי מחקר:  היסטוריה וספרות של יהדות תימן
 תפקידים בולטים:  חבר מועצת העיר ירושלים ונשיא העדה התימנית בעיר
 פרסים והוקרה:  יקיר העיר ירושלים
 
משה קהתי (6 ביוני 1900, ט' בסיוון ה'תר"ס – 6 ביוני 1994, כ"ז בסיוון ה'תשנ"ד) היה איש ציבור ומורה, עורך דין, חבר מועצת עיריית ירושלים ונשיא העדה התימנית בעיר.
קורות חיים

נולד בצנעא שבתימן ב-6 ביוני 1900 (ט' בסיוון ה'תר"ס) לשלום קהתי, צורף זהב, בן למשפחת רבנים מפורסמת בתימן, ולטורקיה בת שלום משרקי. בשנת 1906 (ה'תרס"ו) עלה עם הוריו לירושלים, שם החל ללמוד בבית הספר למל. בסיום לימודיו עבר ללמוד בבית המדרש למורים של חברת עזרה, ולאחר מכן שימש במשך מספר שנים כמורה.
נמנה עם הראשונים שלמדו בבית הספר המנדטורי למשפטים בירושלים, ובסיום לימודיו בשנת 1924 (ה'תרפ"ד) הוסמך לעורך דין ונוטריון. כן למד באוניברסיטת ברן שבשווייץ, ונבחן בהבר האנגלי בלונדון.
בשנת 1934 נישא לאסתר בת שלמה סעדי.
בפעילותו הציבורית שימש כחבר מועצת עיריית ירושלים, כחבר לשכת בני ברית וכנשיא העדה התימנית בירושלים. כן רכש בתקופת המנדט הבריטי מידי ערבים שטחים גדולים בירושלים, בחיפה ובקיסריה והעבירם ליהודים.
כתב מאמרים על הספרות וההיסטוריה של יהודי תימן, ופרסם מספר קטעים מספר המוסר של הפייטן התימני מארי יחיא אלצ'הרי.
הודות לפועלו קיבל את תואר יקיר העיר ירושלים לשנת 1974.
הלך לעולמו ב-6 ביוני 1994 (כ"ז בסיוון ה'תשנ"ד).
מרד בגיל שנתיים

מרד בגיל שנתיים (אנגלית: Terrible Twos; גיל שנתיים הנורא, ידוע גם כגיל ההתבגרות הראשון) מתייחס לשלב ההתפתחותי בו מצוי הפעוט כאשר הוא מתחיל להיפרד מהתלות מההורים ומתחיל להיות עצמאי. בגיל שנתיים הפעוט מתחיל לרכוש מיומנויות מוטוריות, קוגניטיביות, רגשיות וחברתיות אשר מאפשרות לו להתחיל להתנסות בעצמו בהיותו אדם אוטונומי הנפרד מהוריו, ומתפתחת תחושת העצמי ותחושת המסוגלות שלו. עם זאת, יכולת הוויסות העצמית שלו עדיין לא מתפקדת היטב ולכן הוא מתקשה בשליטה בדחפיו ונוטה לכעוס ולהביע תסכול רב כאשר אינו מקבל את מבוקשו. הילד בשלב הזה מגלה את העצמי שלו ומתחיל להיות מודע ליכולותיו ורצונותיו, וכן מגלה את הייצוג הפנימי שלו ומבין שהוא יכול לעשות דברים בעצמו. תחושת העצמי של הילד מבססת אצלו מוטיבציה לעצמאות וגורמת לו יותר ויותר לסמוך על עצמו. כמו כן הוא גם לומד מה מותר ומה אסור ומהם גבולות הוריו (ועל כן המרד כה משמעותי), הגבולות מעניקים לו את הביטחון להמשיך להתפתח ולחקור, להפנים את הנורמות החברתיות, וכך הילד לומד לווסת את תחושותיו ורגשותיו ולשלוט בעצמו.
התפתחות הילד

בתקופת הגילאים שנתיים עד ארבע, מתרחשות התפתחויות מקיפות בתחומים מרכזיים אצל הילד:
התפתחות הילד > התפתחות בין-אישית ורגשית

במהלך הילדות מתרחשת התפתחות חשובה בפעילות הבין-אישית והרגשית של הפעוט אשר מחוללת שינויים רבים ביחסי הגומלין בינו ובין הסביבה. לקראת תחילת גיל שנתיים האם הופכת למוקד ההתקשרות המרכזי של התינוק והוא בוחן את נכונותה להיענות לציפיותיו. מתחיל גיבוש העצמי (self) הפעוט מתחיל לקבוע מטרות ופעילויות שהוא מעוניין בהן, שלא בהכרח מוצאים חן בעיני המבוגרים סביבו . בשלב זה האם מרגישה סיפוק מהידיעה שהילד שלה זקוק לה, אך עם זאת אף עשויה לחוש לעיתים איום לנוכח דרישותיו. כתוצאה מדו-ערכיות זו, האם מתחילה להציב גבולות, אשר מובילות לידי התנהגות דעתנית ותובענית של הפעוט. הפעוט מתחיל להכיר היטב את כוחה של המילה "לא" ומשתמש בה בתכליתיות. מגיל שנתיים עד ארבע מתפתחת תחושה של קביעות העצמי . העצמי ממשיך להתקיים על אף שיבושים זמניים ביחסים עם הסביבה. בדרך כלל ניתן לראות לראות ביטויים של עצמאות לצד ביטויים של עקשנות ותוקפנות. הפעוט לומד שגם כאשר מתנגד לרצון האם הוא יכול לשמור על דימוי טוב בעיני הסביבה. כך הפעוט שומר על קביעות העצמי שלו, וכן על מערכת יחסים טובה עם הסביבה, הישג שיעניק לו את הביטחון שהוא זקוק לו במידה רבה .
התפתחות הילד > התפתחות גופנית ומוטורית

בתחילת תקופת גיל שנתיים ומעבר לגן, הילד מגלה ומפגין מיומנויות בתפקוד ובתנועות המוטוריות. הילד מגלה התעניינות רבה בתנועות ובמשחקים מוטוריים ואוהב להפגין את יכולותיו המוטוריות בתחומים רבים. ניתן בגיל זה לראות פעילויות כגון: עלייה וירידה במדרגות ללא עזרה, בניית מגדל קוביות, השחלת חרוזים, שיפור מיומנויות האחיזה השונות ועוד. בסביבות גיל 3-4 הילד מפגין כישורים מוטוריים גבוהים יותר וכן פעולות הדורשות קואורדינציה. לדוגמה: שריכת נעליים, כפתור כפתורים, וכן ציור וכתיבה.
כתוצאה מההתפתחות הגופנית ורכישת הכישורים המוטוריים הילד מפגין רצון גבוה לעצמאות, ועומד בתוקף על רצונו לבצע דברים לבד ללא עזרת הוריו והסביבה הקרובה.